Xalqaro ommaviy yugurish musobaqasi tufayli ko‘chalarda cheklov o‘rnatiladi. Foto: Kun.uz 3 sentabr kuni Mustaqillik bayramiga bag‘ishlangan «Yangi nafas» xalqaro ommaviy yugurish musobaqasi o‘tkaziladi. Shu sababli, poytaxtdagi ayrim ko‘chalarda avtotransport vositalarining harakati vaqtincha cheklanadi. Jumladan: 31 avgust kuni soat 10:00 dan 3 sentabr kuni soat 10:00 gacha: — Afrosiyob ko‘chasi I. Karimov shohko‘chasi bilan kesishmasidan Beshyog‘och ko‘chasi bilan kesishmasigacha. 3 sentabr kuni soat 5:00 dan 9:00 gacha: — Afrosiyob ko‘chasi I. Karimov shohko‘chasi bilan kesishmasidan Abdulla Qodiriy, Oybek va Nukus ko‘chalari bo‘ylab, Rim-Katolik cherkovigacha. Toshkent shahri hokimligi haydovchilarga aylanma yo‘llardan foydalanishni tavsiya etmoqda.